CELEX: C2007/183/29
Language: et
Date: 2007-08-04 00:00:00
Title: Kohtuasi C-237/07: Eelotsusetaotlus, mille esitas Bundesverwaltungsgericht (Saksamaa) 14. mail 2007 — Dieter Janecek versus Freistaat Bayern

4.8.2007   
            
            
               ET
            
            
               Euroopa Liidu Teataja
            
            
               C 183/18
            
         Eelotsusetaotlus, mille esitas Bundesverwaltungsgericht (Saksamaa) 14. mail 2007 — Dieter Janecek versus Freistaat Bayern
   (Kohtuasi C-237/07)
   (2007/C 183/29)
   Kohtumenetluse keel: saksa
   Eelotsusetaotluse esitanud kohus
   Bundesverwaltungsgericht
   Põhikohtuasja pooled
   
      Hageja: Dieter Janecek
   
      Kostja: Freistaat Bayern
   Eelotsuse küsimused
   
               1.
            
            
               Kas nõukogu 27. septembri 1996. aasta direktiivi 96/62/EÜ välisõhu kvaliteedi hindamise ja juhtimise kohta (1) artikli 7 lõiget 3 tuleb tõlgendada nii, et kolmandal isiku, kelle tervist on kahjustatud, on subjektiivne õigus nõuda tegevuskava koostamist isegi siis, kui tal on tegevuskavast olenemata võimalus kaitsta oma õigust kaitsele peentolmu osakeste PM10 emissiooni piirtaseme ületamisest tekitatavate tervisekahjustuste eest, nõudes kohtu teel ametiasutuse sekkumist?
            
         
               2.
            
            
               Kas juhul, kui vastus esimesele küsimusele on jaatav, on peentolmu osakeste PM10 põhjustatud tervistkahjustavast saastest puudutatud kolmandal isikul õigus nõuda sellise tegevuskava koostamist, mis näeb ette lühiajaliselt võetavad meetmed, tagamaks, et peentolmu osakeste PM10 emissiooni piirtasemest peetakse rangelt kinni?
            
         
               3.
            
            
               Kui vastus teisele küsimusele on eitav, siis millises ulatuses peab tegevuskavas määratud meetmete abil piirtaseme ületamise oht või selle kestus vähenema? Kas tegevuskava võib etapiviisi piirduda nende meetmetega, mis ei taga küll piirtasemest kinnipidamist, kuid aitavad siiski lühiajaliselt parandada välisõhu kvaliteeti?
            
         
      (1)  EÜT L 296, lk 55; ELT eriväljaanne 15/03, lk 95.